Document ID: /roh_data/filtered/fineweb-2-filterrobots_roh.jsonl.gz/23505

Parturir in ün’atmosfera protetta e persunala – quai pussibilteschan las duonnas da part versadas e’l meidi specialist per ginecologia ed assistenza al part.
A l’ospidal vegnan fattas da di e da not tuot las consultaziuns ed intervenziuns importantas. Ün’assistenza individuala es garantida.
Sgürezza e fiduzcha sun duos cumponentas importantas pro üna gravidanza e naschentscha. Las duonnas da part a l’ospidal mettan grond pais sün üna relaziun familiara e s’occupan individualmaing dals bsögns da las mammas in gravidanza. Grazcha als cuors preparatorics chi han lö minch’eivna po gnir creada üna relaziun persunala cun las duonnas da part. Quai pissera per sgürezza e fiduzcha. I regna ultra da quai ün contact constant cul servezzan medical. In cas d’urgenza sun tuot ils meidis specialists necessaris infra fich cuort temp sül lö.
Illa sala da parturir vain chürada la duonna in spranza permanentamaing. L’assistenza cumplessiva cuntegna eir metodas alternativas, sco aromaterapia o omeopatia. I stan a disposiziun ün let da parturir, üna bognaduoira da parturir, ün taburè Maya, la balla Pezzi e la s-chalera. Per üna naschentscha sainza dolurs vain spüerta da tuottas uras ultra da quai ün’anestesia peridurala (PDA) dals meidis specialists da la partiziun d’anestesiologia.
Davo la naschentscha pon as recrear la mamma e l’uffant illas bellas stanzas cleras da la partiziun da paglioula. Rooming-in es standard. L’uffantin po eir gnir chürà ad uras illa stanza da poppins. Üna stanza da famiglia sta a disposiziun tenor cunvegna.
Las uras da visita sun mincha di da las 14.00 fin a las 19.00.
Il meidi specialist po far las examinaziuns seguaintas:
La spüerta ginecologica cumpiglia ultra da l’assistenza al part tuot il spectrum ginecologic, d’examinaziuns preventivas fin ad operaziuns:
dr. med. Meike Droste-Vehn
schefmeidi
meidi specialists per ginecologia & assistenza al part
Curriculum (PDF)
dr. med. Klaus Baumgartner
meidi directiv
meidi specialist per ginecologia & assistenza al part
Verena von Preysing
duonna da part
Hedy Brunner
duonna da part
Tanja Di Tommaso
duonna da part
Elisabeth Haag
duonna da part
Gabriele Hesse
duonna da part
Franziska Stocker
duonna da part
Irene von Salis
duonna da part
Ladina Vonlanthen
duonna da part
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.